

**Часопис ОШ „Светозар Марковић“ – „БрОШ“ у Бродареву, у сарадњи са Туристичком организацијом и подршком општине Пријепоље, расписује литерарни и ликовни конкурс на тему:**

***„Између Лима и планина“***

**О конкурсу:**

На конкурсу могу учествовати сви ученици основних школа са територије општине Пријепоље. Циљ расписивања конкурса јесте неговање писане речи и ликовног доживљаја на тему која афирмише првенствено културну и завичајну баштину подручја наше општине.

**Критеријуми за вредновање:**

ОРИГИНАЛНОСТ

КРЕАТИВНОСТ

ПРИЛАГОЂЕНОСТ УЗРАСТУ

ВИЗУЕЛНА И ЛИКОВНА ЦЕЛОВИТОСТ

ПОРУКА

Самим слањем радова на наш конкурс прихватате услове конкурса:

**Организатори:**

* Имају право да изаберу радове који су према мишљењу комисије најбољи;
* Користе ваше радове за јавно представљање;
* Не враћају пристигле радове.

**Пропозиције:**

Литерарни конкурс

* Литерарни рад може бити написан на српском или босанском језику;
* Избор форме је слободан: есеј, прича, песма, стрип, путопис, репортажа..;
* Радове писати у Word документу (Times New Roman, 12);
* Радови морају бити оригинални и рађени самостално;
* Сваки ученик може да учествује на конкурсу само са једним радом;
* Слати само радове који нису раније објављивани у било каквом штампаном или електронском облику.

Ликовни конкурс

* Цртеже и слике радити на папиру блока број 5;
* Избор технике рада је слободан (цртачке, сликарске, графичке, вајарске и комбинована), као и формата и материјала (макета, модел, скулптура, колаж, асамблаж...);
* Радови могу садржати и назив цртежа – поруку;
* Сваки ученик може да учествује на конкурсу само са једним радом;
* Радови морају бити оригинални и рађени самостално;
* Радови не смеју бити урамљени;
* Слати само радове који нису раније објављивани у било каквом штампаном или електронском облику.

**Трајање конкурс је од 24. 2. 2025. до 24. 3. 2025. године**. Радови пристигли након назначеног рока неће бити узети у разматрање. **Резултати конкурса ће бити објављени до 1. априла 2025.** Само аутори најбољих радова биће благовремено обавештени телефоном. За победнике конкурса обезбеђене су пригодне награде.

РЕЗУЛТАТИ КОНКУРСА БИЋЕ ОБЈАВЉЕНИ НА САЈТУ ШКОЛЕ И ШКОЛСКОМ ЧАСОПИСУ.

Литерарне радове можете послати на мејл часописа ([*skolskicasopissm@gmail.com*](mailto:skolskicasopissm@gmail.com)), лично или поштом. Ликовне радове можете доставити на адресу школе (лично или поштом) или у просторије Туристичке организације Пријепоље.

Адреса школе: ОШ „Светозар Марковић“, Бродарево/ Пионирска 1, 31 305 Бродарево

Адреса Туристичке организације: Трг братства и јединства бр. 1, 31 300 Пријепоље

Обавезно је да сваки рад садржи следеће податке:

1. Тема рада;

2. Име, презиме, разред и одељење ученика – аутора и контакт телефон;

3. Назив, адреса, телефон, имејл школе ученика – аутора;

4. Име, презиме и контакт телефон ментора аутора.

Контакт за додатне информације: Директор школе:

[*skolskicasopissm@gmail.com*](mailto:skolskicasopissm@gmail.com)Амел Курбеговић